PRITARTA

Dailės mokyklos tarybos 2019 m. sausio 31 d. protokoliniu nutarimu (protokolo Nr. 1)

PATVIRTINTA

Dailės mokyklos direktoriaus

2019 m. sausio 31 d. įsakymu Nr. V-1-07

**KĖDAINIŲ DAILĖS MOKYKLOS** **2019 METŲ VEIKLOS PLANAS**

**I SKYRIUS**

**BENDROSIOS NUOSTATOS**

Dailės mokyklos 2019 m. veiklos planas parengtas vadovaujantis LR švietimo įstatymu, Valstybine švietimo 2013–2022 metų strategija, Neformaliojo vaikų švietimo koncepcija, Dailės mokyklos 2018−2022 m. strateginiu planu, 2018 m. veiklos programa, 2018−2019 m. m. ugdymo planu ir kitais norminiais dokumentais.

Kėdainių dailės mokykla yra neformaliojo ugdymo įstaiga, teikianti galimybę rajono vaikams, jaunimui ir suaugusiems lavinti dailės įgūdžius ir gebėjimus, savo veikla prisidedanti prie Kėdainių rajono ir Lietuvos kultūros ir dailės tradicijų puoselėjimo. Dailės mokykla vykdo formalųjį švietimą papildančio ugdymo (pradinio ir pagrindinio) programas ir neformaliojo švietimo (ankstyvojo, tikslinio, dailės dalykų, suaugusiųjų dailės ugdymo) programas. Dailės mokykloje dėstomi šie mokomieji dalykai: piešimas, tapyba, keramika, kompozicija, grafinis dizainas, dailėtyra, tekstilė, oda, kompiuterinė grafika. Mokymo formos: teorinės ir praktinės mokomosios pamokos, vasaros praktikos (plenerai), projektai, edukacinės programos, dalyvavimas konkursuose, parodose, ekskursijose.

Mokykloje dirba 8 mokytojai (be vadovų). Iš jų 2 mokytojai metodininkai, 2 vyresnieji mokytojai, 4 mokytojai. 1 mokytoja dirba antraeilėse pareigose. Direktorė ir pavaduotoja ugdymui turi dailės mokytojo metodininko kvalifikacinę kategoriją. Visi mokytojai yra įgiję aukštąjį pedagoginį išsilavinimą. Pedagogų amžiaus vidurkis – 44 metai.

Dailės mokykloje mokosi mokiniai iš Kėdainių miesto ir rajono mokyklų. 2018 m. rugsėjo 1 d. mokinių 403 (lyginant su 2017 m. rugsėjo 1 d. sumažėjo 0,5 %). 1 paveikslėlyje pavaizduotas mokinių skaičius pagal ugdymo programas leidžia teigti, kad 2018 m. rugsėjo 1 d. mokinių skaičius padidėjo FŠPU pradinio ir pagrindinio ugdymo, NŠ suaugusiųjų ugdymo programoje, tačiau sumažėjo 21,1 % NŠ ankstyvojo dailės ugdymo programoje.

***1 pav. Mokinių skaičius pagal ugdymo programas 2018 m. rugsėjo 1 d.***

2018 m. daugiausiai mokinių dailės mokykloje mokėsi iš ,,Ryto“ ir LSU ,,Aušros“ progimnazijų, lopšelių-darželių ,,Pasaka“ ir ,,Puriena“. Mokinių skaičius pateiktas 2 pav.

***2 pav. Mokinių skaičius pagal mokyklas 2018−2019 m. m. rugsėjo 1 d.***

2018 m. balandžio–gegužės mėnesiais vykdyta apklausa dėl dailės ugdymo kokybės ir poreikio lopšeliuose-darželiuose ,,Pasaka“, ,,Puriena“, ,,Aviliukas“, Josvainių ir Šėtos socialiniuose centruose ir Josvainių gimnazijoje. Apklausa parodė, kad dailės ugdymas šiose įstaigose reikalingas, tėvai patenkinti Dailės mokyklos teikiamomis paslaugomis. Nuo rugsėjo 1 d. ikimokyklinio ugdymo įstaigose ugdomi 138 mokiniai: ,,Pasakoje“ – 43, ,,Purienoje“ – 34, ,,Aviliuke“ – 14 vaikai. Josvainių socialiniame ir ugdymo centre toliau vykdoma ankstyvojo ugdymo programa – mokoma 13 vaikų, Šėtos socialiniame ugdymo centre – 24.

Nuo 2018 m. rugsėjo 1 d., įvedus mokytojams etatinį darbo apmokėjimą ir mokyklai paskyrus tik 6,11 etato, teko sumažinti ugdymo valandų skaičių ir atsisakyti bendradarbiavimo su lopšeliu-darželiu ,,Žilvitis“ (– 36 mokiniai). Taip pat sumažinome grupių skaičių lopšelyje-darželyje ,,Aviliukas“ (– 8 mokiniai). Džiugina faktas, kad mokinių skaičius nuo 2018 m. rugsėjo 1 d. išaugo iš J. Paukštelio (+ 9) ir ,,Ryto“ (+ 23) progimnazijų, padaugėjo suaugusiųjų narių skaičius (+7). Žiūrėti 3 pav.

***3 pav. Mokinių skaičius pagal mokyklas 2017 ir 2018 m. rugsėjo 1 d.***

Dailės mokykla kasmet išleidžia nemažai absolventų. 2018 m. mokyklą baigė 11 mokinių, 2018−2019 m. m. baigiamosiose klasėse mokosi 18 mokinių (4 pav.).

***4 pav. Dailės mokyklos mokinių ir absolventų skaičius***

5 pav. matome mokinių skaičiaus pokytį per 4 metus. Džiugu, kad 2018–2019 m. m. mokinių skaičius padidėjo FŠPU pagrindinio dailės ugdymo ir suaugusiųjų dailės ugdymo programose. Mokinių sumažėjo NŠ ankstyvojo dailės ugdymo programose dėl jau minėtos priežasties. Nuo 2018 m. rugsėjo 1 d. sustabdėme tikslinio ugdymo programos vykdymą ir pradėjome vykdyti 2 naujas neformaliojo vaikų švietimo (dailės dalykai) programas: akademinio piešimo ir kompiuterinės grafikos (+7 mokiniai).

***5 pav. Mokinių skaičiaus pokytis pagal ugdymo programas***

Dailės mokykla įsikūrusi rekonstruotoje 17 a. pab. žydų vasarinėje sinagogoje. Mokykloje yra piešimo ir tapybos klasės, trys pradinio ugdymo mokiniams skirtos klasės, dailėtyros, tekstilės, keramikos, dizaino kabinetai. Mokykla aprūpinta veiklai reikalingu inventoriumi, mokymo ir techninėmis priemonėmis.

Kėdainių dailės mokyklos 2019 metų veiklos planą rengė mokyklos direktoriaus 2018 m. gruodžio 17 d. įsakymu Nr. V-1-53 sudaryta darbo grupė.

**II SKYRIUS**

**KĖDAINIŲ DAILĖS MOKYKLOS 2018 METŲ VEIKLOS IR UGDYMO ANALIZĖ**

Įgyvendinant 2018 m. mokyklos veiklos programą buvo iškelti tikslai: **plėtoti neformaliojo dailės ugdymo programas ir efektyvinti ugdymo procesą; puoselėti kūrybiškumą ir bendražmogiškas vertybes; kurti patrauklią mokyklos aplinką.** Iškeltiems tikslams įgyvendinti buvo sudarytas veiklos planas, kuriame numatytos konkrečios priemonės, atsakingi vykdytojai, terminai, analizuoti metinės veiklos sėkmės kriterijai.

Įgyvendinant mokinių poreikius ir gebėjimus atitinkantį ugdymo turinį, vykdytos dailės ugdymo programos, pritaikytos ugdytinių poreikiams:

* Pradinio dailės formalųjį švietimą papildančio ugdymo programa, kodas 110200123;
* Pagrindinio dailės formalųjį švietimą papildančio ugdymo programa, kodas 110200124;
* Ankstyvojo dailės ugdymo programa, kodas 120200278;
* Tikslinio dailės ugdymo programa, kodas 120200279 (iki rugpjūčio 31 d.);
* Suaugusiųjų dailės (piešimo-tapybos) ugdymo programa, kodas 221000099;
* Suaugusiųjų dailės (keramikos) ugdymo programa, kodas 221000100;
* Suaugusiųjų dailės (odos) ugdymo programa, kodas 221000311;
* Neformaliojo vaikų švietimo (kompiuterinė grafika) programa, kodas 120200761 (nuo rugsėjo 1 d.);
* Neformaliojo vaikų švietimo (akademinis piešimas) programa, kodas 120200760 (nuo rugsėjo 1 d.).

Siekiant išsiaiškinti individualius mokinių poreikius ir sudaryti sąlygas jų saviraiškai, atlikta FŠPU pagrindinio dailės ugdymo mokinių apklausa dėl baigiamojo darbo pasirinkimo ir vykdytos tarpinės diplominių darbų peržiūros, kad būtų galima užtikrinti sėkmingą baigiamojo darbo įgyvendinimą. Baigiamojo darbo pasirinkimas matomas 6 pav.

***6 pav. Baigiamojo darbo pasirinkimas 2017−2018 m. m.***

2018 m. ieškota įvairių ugdymo būdų ir formų, siekta sumažinti ugdymosi problemų turinčių mokinių skaičių. Mokytojai diskutavo apie įvairesnes darbo pamokoje formas, mokinių amžiaus tarpsnių ypatumus ir šiuolaikinio jaunimo informacijos priėmimo formas. Organizuotos netradicinės pamokas parodų salėse, muziejų erdvėse. Mokiniai pamokų metu susipažino su muziejų ir parodų ekspozicijomis, ugdoma meninė kultūra, skatinama teigiama mokymosi motyvacija:

* Vasario 13 d. dailės mokykloje vyko Užgavėnių šventė pradinio ugdymo mokiniams. Mokiniai gamino užgavėnių kaukes (mokytoja Eligija Venclovienė), mokytojos Giedrė Nagreckienė ir Inga Čičinskė, persirengusios žaviomis čigonėmis, vaišino mokinius blynais.
* Kovo 29 d. mokytoja Eligija Venclovienė savo mažuosius mokinius ir jų tėvelius pakvietė į „Pamoką kitaip“. Jos metu vašku margino kiaušinius, o spalvas suteikė natūralūs dažai.
* Balandžio 19 d. Kėdainių senamiestyje vyko praktinis fotografijos užsiėmimas suaugusiųjų ugdymo nariams, taip pat dalyvavo mokytojai ir pagrindinio ugdymo IV klasės mokiniai. Užsiėmimą vedė fotografas Vaidas Juška.
* Lapkričio 8 d. renginys skirtas Tėvo Stanislovo 100-mečiui ir parodos „Ekspedicija: Tėvo Stanislovo takais“ atidarymas. Renginio metu mokiniams rodytas A. Juozaičio ir A. Bugvilionienės filmas apie vienuolį kapuciną, kunigą Tėvą Stanislovą (Mykolą Dobrovolskį).
* Lapkričio 22 d. paskaita mokiniams ir suaugusiems apie archajinį degimo būdą, mokytojas Mindaugas Mažalis.
* Gruodžio 19 d. pradinio ugdymo mokiniai su mokytoja Eugenija Eimontaite-Jermolajeviene paskutinę 2018 m. pamoką praleido kavinėje ,,Kavamanija“. Gurkšnodami kakavą mokiniai klausėsi pasakojimo, kaip šis nuostabus gėrimas atkeliauja pas mus. „Kakavos kelias“ parodytas mokinių piešiniuose.

2018 m. siekta kryptingai tobulinti mokytojų kvalifikaciją ir gerosios darbo patirties sklaidą. Mokytojai ir mokyklos darbuotojai tobulino kvalifikaciją seminaruose. Įgytos žinios pagerino ugdymo procesą, mokytojų ir darbuotojų profesines kompetencijas ir bendravimo kultūrą. Vykdyta gerosios darbo patirties sklaida metodinėje grupėje. Mokytojai vedė autorinius seminarus, mokymus ir dalijosi patirtimi:

* Sausio 4 d. mokytojai ir mokyklos vadovai dalyvavo respublikinėje konferencijoje ,,Kitokia iniciatyva: kaip ,,parduoti“ švietimo idėją?“ Kėdainiuose;
* Sausio 19 d. direktorė Vida Burbulienė dalyvavo seminare ,,Informacinės komunikacinės technologijos neformaliojo dailės ugdymo procese“ Šiauliuose;
* Vasario 9 d. direktoriaus pavaduotoja ugdymui, mokytoja metodininkė Jovita Buinevičienė dalyvavo seminare ,,Mokinių meninė raiška naudojant specialiąsias informacinių technologijų programas“ Lietuvos mokinių neformaliojo švietimo centre (iš asmeninių lėšų);
* Kovo 1 d. Dailės mokykloje vyko seminaras ,,Grafikos meninio vaizdo kūrimo priemonių įvairovė ir jų panaudojimas dailės pamokose“ rajono dailės mokytojams. Patirtimi dalinosi mokytoja Inga Čičinskė;
* Balandžio 17 d. dailės mokyklos vyr. mokytoja Giedrė Nagreckienė vedė seminarą Kėdainių lopšelio-darželio „Pasaka“ pedagogams „Ebru menas – tapymas ant vandens“. Šią techniką vėliau kartu su mokytoja Giedre išmėgino ir mažieji šio darželio dailininkai;
* Gegužės 4 d. mokytojas Mindaugas Mažalis dalyvavo kvalifikacijos tobulinimo seminare ,,Įvadas į letrizmą: be simbolių ir be abstrakcijos“ Lietuvos mokinių neformaliojo švietimo centre;
* Liepos 17 d. mokyklos direktorė Vida Burbulienė ir buhalterė Rima Valienė dalyvavo seminare ,,Biudžetinių įstaigų darbo apmokėjimo reforma, pokyčiai po 2018-09-01;
* Rugpjūčio 31 d. direktoriaus pavaduotoja ugdymui Jovita Buinevičienė dalyvavo konsultacijoje Kaune ,,Mokytojų etatinio darbo užmokesčio įgyvendinimas“ neformalaus ugdymo įstaigoms;
* Spalio 10 d. direktorė Vida Burbulienė ir pavaduotoja ugdymui Jovita Buinevičienė dalyvavo seminare ,,Sėkminga komunikacija: iššūkiai ir galimybės“ Prienų švietimo pagalbos tarnyboje;
* Spalio 29‒31 d. mokytoja Eugenija Eimontaitė-Jermolajevienė Kauno švietimo centre išklausė Specialiosios pedagogikos ir specialiosios psichologijos kursus (iš asmeninių lėšų);
* Mokytojai ir mokyklos vadovai dalyvavo rajono ir respublikos dailės olimpiados ir konkursų vertinimo komisijų darbe.

Skatinta mokytojų individuali kūryba:

* Kovo 8 d. Kėdainių kultūros centre atidaryta rajono dailės mokytojų kūrybinių darbų paroda ,,Rėdos(-i) ratas“, kurioje savo kūrybą pristatė mokytojos Vida Burbulienė ir Asta Fedaravičiūtė-Jasiūnė;
* Jau tradicija tapusi mokytojų kūrybinių darbų paroda atidaryta mokyklos ,,Mini“ galerijoje minint Tarptautinę mokytojų dieną, spalio 4 d. Paroda ,,Susitikom“, skirta Lietuvos valstybės atkūrimo šimtmečiui paminėti, subūrė 11 mokyklos ir 10 dirbusių mokykloje mokytojų.

Kryptingai lavinome mokinių kūrybiškumą ir kompetencijas, skatinome mokinių individualumą.

* Kėdainių rajono savivaldybės administracija ir Kėdainių dailės mokykla organizavo sveikinimo atviruko konkursą, skirto Lietuvos valstybės atkūrimo šimtmečiui. Konkurse dalyvavo rajono mokyklų mokiniai, 60 dailės mokyklos mokinių, jų mokytojai Inga Čičinskė, Irina Dima, Giedrė Nagreckienė, Eugenija Eimontaitė-Jermolajevienė, Asta Fedaravičiūtė-Jasiūnė. Vertinimo komisija išrinko 10 laimėtojų. Iš jų geriausiu pripažintas Gyčio Baranausko darbas, išleistas sveikinimo atvirukas dailės mokyklos lėšomis. Vasario 13 d. dailės mokykloje buvo atidaryta sveikinimo atviruko, skirto Lietuvos valstybės atkūrimo šimtmečiui, paroda. Laureatus ir jų mokytojus apdovanojo Kėdainių r. savivaldybės meras Saulius Grinkevičius ir mero pavaduotoja Olga Urbonienė. Taip pat atminimo dovanėles įteikė ir Kėdainių dailės mokyklos direktorė Vida Burbulienė;
* Vasario 7 d organizavome 24-osios dailės olimpiados ,,Lietuvos sėkmės istorijos šimtmetis: praeitis, dabartis, idėja Lietuvai“ mokyklos etapą. Dalyvauti 24-ios Lietuvos mokinių dailės olimpiados rajono etape išrinkti penki mokiniai: Gytis Baranauskas, Eglė Tamaševičiūtė, Neringa Aliukonytė, Donata Banelytė, Monika Senavaitytė;
* Siekdami objektyviai atrinkti dalyvius konkursui ,,Štrichas“, organizavome (atsakinga mokytoja Inga Čičinskė) pasakos ,,Kalnas, upelis ir slėnis“ iliustracijų konkursą mokykloje pradinio ugdymo II ir III klasių mokiniams, atranką ir sukurtų darbų parodą. Geriausių darbų autoriai atstovavo Kėdainių dailės mokyklai III-ajame respublikiniame piešimo konkurse „Štrichas 2018“ Garliavoje: Aili Gudačiauskaitė, Tėja Sereikaitė, II b klasė, mokytoja Inga Čičinskė; Gabrielė Ramonaitė II a klasė, mokytoja Eligija Venclovienė;
* Mokinės Julijos Pacevičiūtės (mokytoja Inga Čičinskė) sukurtas kalėdinis atvirukas išrinktas Kėdainių dailės mokyklos kalėdiniu sveikinimo atviruku.

Skatinome mokinius dalyvauti rajono, respublikos ir tarptautiniuose konkursuose:

* 2018 m. Lietuvos moksleivių liaudies dailės konkurso ,,Sidabro vainikėlis“ I etape dalyvavo 5 pagrindinio ugdymo mokiniai, mokytojas Mindaugas Mažalis;
* Lietuvos vandens tiekėjų asociacija organizavo mokinių foto darbų konkursą ,,Vandens ženklai“. Jame dalyvavo pagrindinio ugdymo III-ių klasių 13 mokinių, mokytoja Eugenija Eimontaitė-Jermolajevienė. Rajoninio etapo metu 13‒18 metų amžiaus III vietą užėmė Akvilės Špokaitės nuotrauka, o pirmoji vieta atiteko Adrijos Gaučaitės fotografijoms, kurios išsiųstos į respublikinį konkurso etapą;
* Nacionaliniame vaikų piešinių ir nuotraukų konkurse ,,Lietuvos paukščiai 2018“ pradinio ugdymo mokiniams dalyvavo 4 mokiniai, mokytoja Eligija Venclovienė. Ūla Nevieraitė laimėjo III vietą;
* 2018 m. respublikiniame mokinių piešinių konkurse ,,Gimtadienio tortas“ (organizatorius Šilutės meno mokykla) dalyvavo 16 mokinių, mokytojos Inga Čičinskė, Eligija Venclovienė, Eugenija Eimontaitė-Jermolajevienė, Giedrė Nagreckienė (prizininkai pateikti lentelėje);
* 21 tarptautinėje vaikų ir jaunimo grafikos meno bienalėje Torūnėje dalyvavo 16 mokinių, mokytojai Inga Čičinskė, Giedrė Nagreckienė. Saulės Palaitytės, Faustos Kirstukaitės (mokytoja Inga Čičinskė) ir Austėjos Kriaučiūnaitės (mokytoja Giedrė Nagreckienė) darbai eksponuoti parodoje (parodos dalyvio diplomai).
* 7 tarptautiniame vaikų ir jaunimo dailės konkurse-festivalyje ,,Čiurlionio krašto spalvos“ dalyvavo pagrindinio ugdymo mokinės Adrija Gaučaitė, Amilė Stričkaitė, Eglė Tamaševičiūtė, mokytojas Gintautas Adukauskas;
* III respublikiniame piešimo konkurse ,,Štrichas“ dalyvavo 5 mokiniai – Tėja Sereikaitė (I vieta), Aili Gudačiauskaitė (II vieta), Gabrielė Ramonaitė (I vieta), Aja Knezevičiūtė ir Paula Šabūnaitė (I vieta), mokytojai Inga Čičinskė, Eligija Venclovienė, Evelina Knezevičienė;
* VI tarptautiniame grafinės miniatiūros konkurse 2018 dalyvavo 9 mokiniai, mokytojai Inga Čičinskė, Giedrė Nagreckienė. Rusnė Grigaitytė (mokytoja Inga Čičinskė) užėmė I vietą A grupėje (7–12 metų). Paskatinamasis apdovanojimas skirtas Emai Patricijai Vaitkutei (mokytoja Giedrė Nagreckienė);
* Tarptautiniame mokinių meninės kūrybos konkurse ,,Kalėdinis atvirukas“ dalyvavo 6 pagrindinio ugdymo III-ių klasių mokiniai, mokytoja Asta Fedaravičiūtė-Jasiūnė. Mokinės Ugnės Podziavičiūtės darbas eksponuotas parodoje Lietuvos Respublikos seime. Lietuvos mokinių neformaliojo švietimo centre parodoje eksponuoti Adrijos Sagatytės ir Vaivos Lukošiūtės darbai;
* Kėdainių rajono savivaldybės Kalėdinių atvirukų konkurse dalyvavo 38 mokiniai, mokytojai Eugenija Eimontaitė-Jermolajevienė, Inga Čičinskė, Eligija Venclovienė, Giedrė Nagreckienė. Kotrynos Klevinskaitės atvirukas (mokytoja Eugenija Eimontaitė-Jermolajevienė) tapo laimėtoju. Kėdainių rajono savivaldybės meras Saulius Grinkevičius padėkojo gražiausių atvirukų autorėms Lėjai Kalčinskaitei (mokytoja Giedrė Nagreckienė), Tėjai Sereikaitei ir Urtei Rakauskaitei (mokytoja Inga Čičinskė), jų mokytojoms ir tėveliams bei mokyklos direktorei Vidai Burbulienei ir įteikė atminimo dovanėles.

Kėdainių rajono savivaldybės gabių mokinių rėmimo fondui teikta apdovanoti 10 mokinių, kurie 2017**–**2018 m. m. laimėjo respublikos ir tarptautiniuose konkursuose prizines vietas.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Konkurso**  **pavadinimas** | **Mokinio**  **vardas, pavardė** | **Konkursui ruošusio mokytojo vardas, pavardė;**  **dėstomas dalykas;** | **Laimėjimas** | |
| **Respublik. etapas** | **Tarptaut. etapas** |
|  | Vilniaus vaikų ir jaunimo meno galerijos vizualiųjų menų konkursas ,,Kūrybiški skaitymai: Kazys Bradūnas“ | **Milda Petrauskaitė** | Žaneta Vasilė, piešimas | **I vieta** |  |
|  | Vilniaus vaikų ir jaunimo meno galerijos vizualiųjų menų konkursas ,,Kūrybiški skaitymai: Kazys Bradūnas“ | **Adrija Gaučaitė,** | Irina Dima, tapyba | **II vieta** |  |
|  | Vilniaus vaikų ir jaunimo meno galerijos vizualiųjų menų konkursas ,,Kūrybiški skaitymai: Kazys Bradūnas“ | **Ignas Tamulis** | Inga Čičinskė, plastinė raiška | **III vieta** |  |
|  | V tarptautinis grafinės miniatiūros konkursas | **Enrika Dagytė** | Inga Čičinskė, grafinė raiška |  | A grupėje  7-12 m.  **I vieta** |
|  | Respublikinis ikimokyklinio ir priešmokyklinio amžiaus vaikų meninių–kūrybinių darbų konkursas ,,Iš močiutės skrynios“ | **Goda Staškutė** | Eligija Venclovienė, ankstyvasis ugdymas, plastinė raiška | **II vieta** |  |
|  | Nacionalinis mokinių piešinių ir nuotraukų konkursas ,,Lietuvos paukščiai 2018“ | **Ūla Nevieraitė** | Eligija Venclovienė, plastinė raiška | **III vieta** |  |
|  | Respublikinis mokinių piešinių konkursas ,,Gimtadienio tortas“, skirtas Lietuvos valstybės atkūrimo 100-mečiui. | **Ona Jankauskaitė** | Inga Čičinskė,  plastinė raiška | I grupėje  7-10 m.  **I vieta** |  |
|  | Respublikinis mokinių piešinių konkursas ,,Gimtadienio tortas“, skirtas Lietuvos valstybės atkūrimo 100-mečiui. | **Deimantė Kasperavičiūtė** | Eligija Venclovienė, plastinė raiška | I grupėje  7-10 m  **II vieta** |  |
|  | Respublikinis mokinių piešinių konkursas ,,Gimtadienio tortas“, skirtas Lietuvos valstybės atkūrimo 100-mečiui. | **Urtė Sirvydė** | Giedrė Nagreckienė,  plastinė raiška | I grupėje  7-10 m  **II vieta** |  |
|  | Respublikinis mokinių piešinių konkursas ,,Gimtadienio tortas“, skirtas Lietuvos valstybės atkūrimo 100-mečiui. | **Ausma Agnietė Rindokaitė** | Inga Čičinskė,  plastinė raiška | I grupėje  7-10 m  **III vieta** |  |

Labai apmaudu, bet Kėdainių rajono savivaldybės administracijos direktoriaus 2018 m. gegužės 28 d. įsakymu Nr. AD-1-648, gabių mokinių pagerbimo šventėje birželio 1 d. buvo apdovanota tik viena mokinė – Enrika Dagytė ir jos mokytoja Inga Čičinskė. Dailės mokyklos direktorė Vida Burbulienė paskatino mokinę ir mokytoją dovanomis. Tokiu būdu didinama mokinių motyvacija, pasididžiavimo pasiekimais ir mokykla jausmas.

Metų pabaigoje subūrėme mokinius ir mokytojus kolektyviniam kūrybiniam procesui puošiant mokyklą Kalėdoms. Pradinio ir pagrindinio ugdymo mokiniai su klasių vadovais kūrė grupinius ir individualius kūrybinius darbus – kalėdines eglutes, kuriomis papuošėme mokyklą ir jos teritoriją. Taip ugdome mokinių kūrybiškumą, bendravimo kultūrą, darbo grupėje įgūdžius.

Mokykloje kuriamos ir puoselėjamos tradicijos, organizuojami renginiai, kurie sutelkia bendruomenę, skatina pilietiškumą, draugiškumą, toleranciją. Tai Lietuvos Nepriklausomybės atkūrimo dienos paminėjimas, baigiamųjų darbų gynimas, Neformaliojo vaikų švietimo pažymėjimų įteikimo šventė absolventams, rugsėjo 1-osios šventė, kalėdinė mokyklos mokinių darbų paroda. Mokyklos mokytojai ir mokiniai dalyvavo Kėdainių miesto šventėje, pristatė mokyklą ir organizavo dailės dirbinių prekybą ,,Blusų turguje“. Minint tarptautinę vaikų gynimo dieną organizavome renginį mokiniams, kurio metu įteikti 2017–2018 m. m. baigimo pažymėjimai, padėkos puikiai ir gerai besimokiusiems mokiniams, diplomai konkursų nugalėtojams ir dalyviams.

Gegužės 15‒16 d. organizavome ,,Draugo dieną“ dailės mokykloje. Dailės mokyklos mokiniai į pamokas atsivedė savo draugus. Parodė jiems, kaip piešia, tapo, lipdo ir smagiai leidžia laiką.

2018 m. surengtos parodos mokyklos ,,Mini“ galerijoje:

* Dailės mokyklos mokinių kūrybinių darbų paroda ,,Prakartėlė“, iki 2018 01 19;
* Dailės mokyklos pagrindinio ugdymo mokinių I pusmečio darbų paroda, 2018 01 22;
* Sveikinimo atviruko, skirto Lietuvos valstybės atkūrimo 100-mečiui, paroda, 2018 02 13;
* Dailės mokyklos pradinio ugdymo mokinių I pusmečio darbų paroda, 2018 03 20;
* Suaugusiųjų dailės ugdymo tapybos ir keramikos darbų paroda, 2018 04 26;
* Kėdainių dailės mokyklos absolventų diplominių darbų paroda, 2018 05 22;
* Kėdainių dailės mokyklos buvusių ir esamų mokytojų darbų paroda ,,Susitikom“, skirta Lietuvos valstybės atkūrimo šimtmečiui paminėti, 2018 10 04;
* Kėdainių dailės mokyklos vaikų vasaros poilsio ir užimtumo programos ,,Ekspedicija: Tėvo Stanislovo takais“ dalyvių sukurtų darbų paroda, 2018 m. lapkričio mėn.;
* Suaugusiųjų ugdymo narių lipdytų puodynių pagal 14‒15 a. šukes, rastas Kėdainių mieste, ir degtų archajiniu būdu lauže, paroda, 2018 11 22‒2018 12 04;
* Neformaliojo suaugusiųjų švietimo ir tęstinio mokymosi programos ,,Kompozicijos ir grafikos kūrybinės dirbtuvės“ dalyvių sukurtų grafikos darbų paroda, 2018 12 04.

Parodos mokyklos edukacinėse erdvėse sėkmingai naudojamos bendruomenės informavimui apie ugdymo procesą:

* Pagrindinio ugdymo III klasių mokinių foto darbų paroda ,,Vandens ženklai“, mokytoja Eugenija Eimontaitė-Jermolajevienė, 2018 04 18;
* Pradinio ugdymo II ir III klasių mokinių pasakos ,,Kalnas, upelis ir slėnis“ iliustracijų paroda, 2018 m. gegužės‒rugpjūčio mėn.;
* Kėdainių rajono savivaldybės vaikų vasaros poilsio ir užimtumo programos ,,Vasaros kūrybinės dirbtuvės“ veiklos pristatymo ir sukurtų darbų paroda, 2018 06 08;
* Kėdainių rajono savivaldybės vaikų vasaros poilsio ir užimtumo programos ,,Vasaros kūrybinės dirbtuvės“, vykdytos 2018 06 04−08, fotografijų paroda, 2018 m. rugsėjo−spalio mėn.;
* Pradinio ugdymo ir pagrindinio ugdymo I c klasės mokinių sukurtų Kalėdinių atvirukų paroda, 2018 m. gruodžio mėn.

Mokinių kūrybinių darbų parodos surengtos mieste bei rajone – Kėdainių r. savivaldybės II aukšte, Kėdainių r. savivaldybės Mikalojaus Daukšos viešosios bibliotekos filiale ,,Liepa“, viešbučio-restorano ,,Grėjaus namas“ konferencijų salėje, lopšeliuose-darželiuose ,,Pasaka“, ,,Puriena“, ,,Aviliukas“, Kėdainių r. Josvainių gimnazijos pradinėje mokykloje, Josvainių ir Šėtos socialiniuose ir ugdymo centruose, VšĮ Kėdainių ligoninės Akušerijos ginekologijos skyriuje, Kėdainių kalbų mokykloje, Švč. Mergelės Marijos apsilankymo bažnyčioje Paberžėje.

Kėdainių dailės mokyklos mokinių darbus pristatėme parodose respublikoje: Biržų kultūros centre, Lietuvos mokinių neformaliojo švietimo centre Vilniuje, LDK Valdovų rūmuose, Lietuvos respublikos seime.

Plėtojant atviro bendravimo, bendradarbiavimo kultūrą ir kultūrinius mainus, mokykla inicijavo ir vykdė projektus, bendradarbiavo įgyvendinant projektus su kitomis ugdymo įstaigomis, socialiniais partneriais :

* Kovo 1 d. dailės mokykloje vyko (organizatoriai Kėdainių švietimo pagalbos tarnyba ir rajono dailės mokytojų metodinė taryba) 24-osios Lietuvos mokinių dailės olimpiados rajono etapas. Kol rajono mokiniai kūrė darbus tema ,,Lietuvos sėkmės istorijos šimtmetis: praeitis, dabartis, idėja Lietuvai“, jų mokytojai dalyvavo kvalifikacijos tobulinimo seminare ,,Grafikos meninio vaizdo kūrimo priemonių įvairovė ir jų panaudojimas dailės pamokose“ (mokytoja Inga Čičinskė);
* Kovo 8 d. buvome pakviesti į Biržus dalyvauti Vlado Jakubėno muzikos mokyklos ir dailės skyriaus renginių ciklo „Lietuvos atkūrimo 100 švenčiame su draugais“ projekte, kurio tikslas – skatinti Lietuvos ir Latvijos muzikos ir dailės mokinių, jų mokytojų kūrybinį, meninį bendradarbiavimą. Kėdainių dailės mokyklos mokinių darbų paroda papuošė Biržų kultūros centrą. Tarptautinėje parodoje dalyvavo Biržų, Kupiškio dailės skyrių bei Ukmergės, Bauskės dailės mokyklų mokinių darbai;
* Dalyvavome Kultūros paveldo pažinimo ir meninio ugdymo projekte ,,Mus moko patirtis ir praeitis“. Lietuvos herbų ir herbinių ženklų meninio interpretavimo konkurse ,,Lietuva Mūsų ženkluose“ dalyvavo 7 pagrindinio ugdymo IV-ų klasių mokiniai, mokytoja Asta Fedaravičiūtė-Jasiūnė. Rugsėjo 14 d. LDK Valdovų rūmuose vyko laureatų apdovanojimas ir parodos pristatymas, į kurį buvo pakviesti ir dalyvavo Kėdainių dailės mokyklos mokiniai. Parodoje eksponuoti Vaidos Šilkaitytės, Martyno Zalecko, Aivijos Janeliūnaitės, Kamilės Vaiciukevičiūtės, Adrijos Gaučaitės, Lauros Adukauskaitės tekstilės technika sukurti heraldiniai ženklai;
* Vykdėme Kėdainių rajono savivaldybės finansuotą (650 Eur) Vaikų vasaros poilsio ir užimtumo programos projektą ,,Vasaros kūrybinės dirbtuvės“. Programos tikslas – aktyvia edukacine-kūrybine veikla praturtinti mokinių vasaros atostogas siekiant susidraugauti su knyga. Programos dalyviai susipažino su knygos meno elementais: popieriumi ir jo formatais, knygos teksto ir šrifto komponavimo būdais bei galimybėmis, knygos įrišimo būdais. Edukacinio užsiėmimo ,,Knygnešių kelias“ Kėdainių krašto muziejuje metu jie sužinojo apie Kėdainių krašto knygnešius, jų pavojingą gyvenimą, slaptas mokyklas, sprendė kryžiažodžius, skaitė XIX a. pab. raštus, rašė plunksna, piešė Juozo Paukštelio kambario eksponatus. Kėdainių rajono savivaldybės Mikalojaus Daukšos viešojoje bibliotekoje susipažino su vaikų literatūros skyriumi, žaidimų kambariu, mokėsi naudotis bibliotekos skaitytojo bilietu. Bibliotekos kiemelyje atliko kūrybines užduotis, skatinančias susidomėjimą knygomis ir jos ženklais, kūrė raidės istorijas. Programos dalyviai taip pat sužinojo apie knygos ženklus, jų paskirtį ir naudojimo galimybes. Kūrė asmeninius knygos ženklus, darė atspaudus. Susipažino su senovinėmis rašto sistemomis. Dantiraščio būdu molio lentelėse vaikai kūrė pasakojimus, istorijas. Programos dalyviai pasigamino autorines knygas su dailininke Simona Jurčiukonyte. Sukūrė knygos viršelius iš tekstilinių medžiagų ir natūralios odos, knygos skirtukus pasigamino naudodami smėlio dekoravimo techniką. Dalyviai galėjo nepriklausomai eksperimentuoti, kūrybiškai integruoti žinias ir įgūdžius. Programoje dalyvavo 36 Kėdainių miesto ir rajono vaikai, iš jų – 5 vaikai iš Kėdainių pagalbos šeimai centro. Programa vykdyta birželio 4–8 d., vadovė Jovita Buinevičienė;
* Birželio‒lapkričio mėn. vykdėme Kėdainių rajono savivaldybės finansuotą (800 Eur) Vaikų vasaros poilsio ir užimtumo programos projektą ,,Ekspedicija: Tėvo Stanislovo takais“. Jo tikslas – praturtinti mokinių žinias vasaros atostogų metu: stebint, piešiant, filmuojant, fotografuojant ir užrašant gyventojų prisiminimus apie Tėvą Stanislovą. Mokiniai sukūrė ekspedicijos maršrutus popieriuje. Birželio 18–20 d. vyko į Paberžę, kur susipažino su savo krašto legendos Tėvo Stanislovo sukauptais lobynais. Aplankė Lažų, Užupės ir Ibutonių kaimus, piešiniuose įamžino medinę šių kaimų architektūrą, kryžius. Kalbino kaimų gyventojus, užrašė jų prisiminimus apie Tėvą Stanislovą, fotografavo, filmavo. Iš ekspedicijos metu sukurtų mokinių piešinių surengtos dvi parodos: Švč. Mergelės Marijos apsilankymo bažnyčioje Paberžėje ir Kėdainių dailės mokykloje. Išleisti atvirukai su Paberžės apylinkių piešinių, fotografijų atvaizdais ir užrašytais mokinių prisiminimais apie Tėvą Stanislovą. Lapkričio 8 d. mokykloje vyko renginys, skirtas Tėvo Stanislovo 100-mečiui ir parodos „Ekspedicija: Tėvo Stanislovo takais“ atidarymas. Programos vadovė Vida Burbulienė, plenere dalyvavo mokytojai Inga Čičinskė, Mindaugas Mažalis, Eugenija Eimontaitė-Jermolajevienė;
* Rugsėjo 26 d. dalyvavome Kėdainių kalbų mokyklos organizuotame projekte ,,Europos kalbų diena Kėdainiuose“, skirtame Europos kalbų dienai. Renginyje dalyvavo pagrindinio ugdymo II b ir II c klasių mokiniai, mokytojai Evelina Knezevičienė ir Mindaugas Mažalis. Direktorė Vida Burbulienė pristatė mokinių darbų parodą. Renginyje skambėjo Europos kompozitorių muzika, mokiniai žaidė Europos šalių žaidimus, turėjo galimybę pasimokyti anglų, vokiečių, prancūzų, ispanų, rusų kalbų;
* Lapkričio 19–25 d. prisijungėme prie Suaugusiųjų švietimo savaitės ,,Lietuva mokosi: iš praeities į ateitį“ renginių ir pasiūlėme savo programą miesto ir rajono gyventojams. Surengėme keramikos darbų (puodynių, lipdytų pagal 14‒15 a. šukes, rastas Kėdainių mieste, ir degtų archajiniu būdu lauže) parodą mokykloje. Lapkričio 22 d. mokytojas Mindaugas Mažalis pravedė paskaitą apie archajinį degimo būdą. Organizavome atviras tapybos, odos, grafikos ir keramikos kūrybines dirbtuves (mokytojai Inga Čičinskė, Irina Dima, Mindaugas Mažalis);
* 2018 m. spalio 9 d.‒gruodžio 4 d. įgyvendinome Neformaliojo suaugusiųjų švietimo ir tęstinio mokymosi programą ,,Kompozicijos ir grafikos kūrybinės dirbtuvės“, finansuotą Kėdainių rajono savivaldybės (500 Eur). Programos tikslas ‒ praktinio kūrybinio darbo procese supažindinti su kompozicijos kūrimo būdais ir grafikos meno specifika, sudarant sąlygas suaugusiųjų socialinei įtraukčiai ir asmeniniam tobulėjimui. Dalyvavo 13 suaugusiųjų. Jie susipažino su bendraisiais vizualinės kalbos principais, vaizdo suvokimo bei kompozicijos kūrimo būdais, spausdintinės grafikos technikų įvairove, mišriomis grafikos technikomis, netradicinių medžiagų panaudojimo galimybėmis. Praktinio kūrybinio darbo metu atliko giliaspaudės grafikos darbus, išbandė mišrias grafikos technikas. Susipažino su profesionaliosios grafikos kūrėjais: grafiko Egidijaus Rudinsko kūryba ir studija, grafikės Gražvydos Andrijauskaitės studijoje vyko edukacinis grafikos užsiėmimas, Vilniaus dailės akademijos Kauno filialo grafikos katedroje grafikas Evaldas Mikalauskis supažindino su įvairiomis grafikos technikomis, dalyviai išbandė oforto techniką. Gruodžio 4 d. surengėme sukurtų darbų parodą Kėdainių dailės mokyklos ,,Mini“ galerijoje, nuo 2019 m. sausio 2 d. – Kėdainių švietimo pagalbos tarnyboje. Programos vadovė Jovita Buinevičienė;
* Dalyvavome VDA KF tekstilės katedros inicijuotame projekte ,,Jaunas-jaunam: tekstilė ateičiai“. Gruodžio 14 d. Kėdainių dailės mokykloje vyko tekstilės kūrybinės dirbtuvės ,,Etno Jazz“, kuriose dalyvavo 12 dailės mokyklos mokinių, mokytoja Asta Fedaravičiūtė-Jasiūnė ir 3 jaunos dailininkės. Gruodžio 15 d. J. Monkutės-Marks muziejuje galerijoje vyko sukurtų darbų parodos atidarymas.

Tobulinome mokyklos bendruomenės narių ir visuomenės informavimą, teikėme įvairiapusę informaciją apie mokyklos veiklą ir ugdymo procesą mokinių tėvams. Pradinių klasių mokinių tėvai aktyviai dalyvavo peržiūrose, parodų atidarymuose. Pagrindinio ugdymo mokinių tėvus kvietėme į peržiūras ir I pusmečio parodos atidarymą, kurio metu pristatėme visų mokinių pasiekimus. Labai gaila, bet mokinių pasiekimai sudomino tik apie 10 proc. tėvų – dauguma iš jų atvyko susipažinti su diplominių darbų vykdymo tvarka. Mokinių tėvus įtraukėme į mokyklos tarybos veiklą, jie padėjo spręsti iškilusias problemas.

Bendradarbiavome su žiniasklaida viešinant mokyklos renginius ir pasiekimus.

Mokyklos bendruomenei žinios apie dailės mokyklos veiklą skelbiamos mokyklos skelbimų lentoje, internetinėje svetainėje [www.daile.kedainiai.lm.lt](http://www.daile.kedainiai.lm.lt) ir socialinio tinklo facebook.com mokyklos paskyroje. Per socialinius tinklus prašėme mokinių ir jų tėvų pagalbos dalyvaujant tyrime nacionaliniu lygmeniu. Tyrimas buvo vykdomas siekiant parengti neformaliojo vaikų švietimo mokyklų, kurios finansuojamos savivaldybės/valstybės lėšomis, programų įgyvendinimo situacijos apžvalgą ir analizę. Džiaugėmės tėvelių aktyvumu.

Taip pat naudodami mokyklos internetinę svetainę ir facebook.com mokyklos paskyrą kvietėme susipažinti su mokinių sukurtais kūrybiniais darbais ir balsuoti. Prakartėlių konkurse daugiausiai simpatijų sulaukė Josvainių pradinio ugdymo klasės darbas. Mažieji dailininkai buvo paskatinti saldumynais.

2018 m. suplanuota išleisti knyga apie Kėdainių dailės mokyklą maketuojama.

Palaikėme ryšius su respublikos dailės mokyklomis, aplankėme Birštono meno, Šiaulių dailės mokyklas. Mokyklos veikloje pritaikėme kitų dailės mokyklų gerąją darbo patirtį, atnaujinome kultūrinio gyvenimo formas.

Vykdėme dailės meno sklaidą, teikėme meninę labdarą. Mokykla pateisino svarbaus rajono dailės meno sklaidos ir kultūros židinio vardą:

* Bendradarbiavome su Kėdainių pagalbos šeimai centru. Mūsų mokiniai sukūrė logotipą šiai įstaigai, mokytoja Eugenija Eimontaitė-Jermolajevienė;
* Dailės mokykla tęsia gražią draugystę su VŠĮ Kėdainių ligonine. Šį kartą mokinių darbais papuošėme Akušerijos ginekologijos skyrių, padovanojome 15 mokinių kūrybinių darbų tema ,,Mama ir vaikas“. Balandžio 11 d. akušerijos ginekologijos skyriuje vyko parodos pristatymas, dalyvavo piešinių autorės Beata Ivanauskaitė, Meda Snarskytė, Fausta Kirstukaitė, organizavo direktoriaus pavaduotoja ugdymui Jovita Buinevičienė;
* Birželio 8 d. mokykloje lankėsi Lietuvos sporto universiteto Kėdainių ,,Aušros“ progimnazijos mokiniai ir mokytojos. Direktorė Vida Burbulienė parodė dailės mokyklą ir pravedė edukacinį tapybos užsiėmimą ,,Fantastinis gyvūnas“;
* Spalio 18 d. mokykloje viešėjo Kėdainių r. Akademijos gimnazijos mokiniai su mokytoja Indre Masiliūniene. Direktoriaus pavaduotoja ugdymui Jovita Buinevičienė papasakojo mokyklos istoriją, parodė mokymo klases, pristatė dailės ugdymo(si) galimybes, mokyklos siūlomas programas;
* Mokinės Lėjos Kalčinskaitės (mokytoja Giedrė Nagreckienė) kalėdinis atvirukas padovanotas Šėtos bendruomenei.

Dailės mokykla atvira Kėdainių visuomenei ir miesto svečiams, kurie domisi dailės mokyklos pastato istorija ir mokykloje rengiamomis parodomis. Mokykloje nuolat lankosi Kėdainių, respublikos ir užsienio svečiai. Mokykla palaiko ilgalaikius partnerystės ryšius su įvairiomis institucijomis.

Didelis dėmesys buvo skiriamas patrauklaus mokyklos įvaizdžio formavimui, saugios, sveikos, atitinkančios higienos reikalavimus aplinkos, estetiško interjero kūrimui, ugdytinių fizinio ir psichologinio saugumo užtikrinimui, darbuotojų darbo sąlygų, mokinių ugdymosi sąlygų gerinimui. Mokyklos biblioteka papildyta metodine literatūra, dailininkų albumais. Atlikta mokyklos turto inventorizacija. Saugesnę aplinką užtikrinti padėjo mokyklos viduje ir išorėje įrengtos stebėjimo kameros.

Įstaigos veiklafinansuojama iš savivaldybės biudžeto, mokinio krepšelio, specialiųjų programų, rėmėjų lėšų.

**III SKYRIUS**

**MOKYKLOS VEIKLOS PRIORITETAI, TIKSLAI IR UŽDAVINIAI**

* Modernus ir kokybiškas ugdymas, kuriant poreikius atitinkančias edukacines aplinkas.
* Atvira, kūrybinga, nuolat besimokanti bendruomenė.
* Pagarba kiekvienam bendruomenės nariui.

**1. Plėtoti neformaliojo dailės ugdymo programas ir efektyvinti ugdymo procesą.**

1.1. Įgyvendinti mokinių poreikius ir gebėjimus atitinkantį ugdymo turinį.

1.2. Kryptingai tobulinti mokytojų kvalifikaciją ir gerosios darbo patirties sklaidą

**2. Puoselėti kūrybiškumą ir bendražmogiškas vertybes.**

2.1. Lavinti mokinių kūrybiškumą ir kompetencijas, ugdyti mokinių bendravimo kultūrą.

2.2. Kurti ir puoselėti mokyklos tradicijas.

2.3. Plėtoti atviro bendravimo, bendradarbiavimo kultūrą ir kultūrinius mainus.

**3. Kurti patrauklią mokyklos aplinką.**

3.1.Užtikrinti saugią ir sveiką mokinių ugdymo(si) aplinką.

3.2. Modernizuoti ugdymo(si) aplinką.

**IV SKYRIUS**

**VEIKLOS TURINYS**

**1 tikslas. Plėtoti neformaliojo dailės ugdymo programas ir efektyvinti ugdymo procesą.**

|  |  |  |  |  |
| --- | --- | --- | --- | --- |
| **Eil.**  **Nr.** | **Priemonės pavadinimas** | **Data** | **Vykdytojai** | **Laukiami rezultatai** |
| **1.1 uždavinys. Įgyvendinti mokinių poreikius ir gebėjimus atitinkantį ugdymo turinį.** | | | | |
| **1.1.1.** | Vykdyti dailės formalųjį švietimą papildančio pradinio ir pagrindinio ugdymo programas. | 2019 m. | Direktorius,  direktoriaus pavaduotojas ugdymui | Mokinių skaičius – 180. |
| **1.1.2.** | Vykdyti neformaliojo vaikų švietimo dailės ankstyvojo, tikslinio ugdymo programas. | 2019 m. | Direktorius,  direktoriaus pavaduotojas ugdymui | Mokinių skaičius – 120. |
| **1.1.3.** | Vykdyti neformaliojo suaugusiųjų dailės ugdymo programą. | 2019 m. | Direktorius,  direktoriaus pavaduotojas ugdymui | Mokinių skaičius – 25. |
| **1.1.4.** | Organizuoti netradicines pamokas miesto, rajono ir respublikos parodų salėse, muziejų erdvėse. | 2019 m. | Direktoriaus  pavaduotoja ugdymui, mokytojai | Mokiniai pamokų metu susipažins su muziejų ir parodų ekspozicijomis, bus ugdoma meninė kultūra, skatinama teigiama mokymosi motyvacija. |
| **1.1.5.** | Organizuoti edukacines išvykas, kūrybines dienas, plenerus mokiniams. | 2019 m. | Direktoriaus  pavaduotoja ugdymui,  mokytojai | 2 edukacinės išvykos mokiniams.  Plenerų metu tobulinami dailės įgūdžiai, saviraiška, skatinama motyvacija, ugdoma bendravimo kultūra. |
| **1.2 uždavinys. Kryptingai tobulinti mokytojų kvalifikaciją ir gerosios darbo patirties sklaidą**. | | | | |
| 1.2.1. | Skatinti mokytojų individualią kūrybą ir sklaidą. | 2019 m. | Direktorius,  mokytojai | Mokytojai dalyvaus parodose, konkursuose, padidės mokytojų profesinis meistriškumas. |
| 1.2.2. | Sudaryti sąlygas mokytojams dalyvauti mokymo metodikos, dalyko seminaruose, kursuose, konferencijose. | 2019 m. | Direktorius,  mokytojai | 50 proc. mokytojų kartą per metus tobulins kvalifikaciją. Įgytos žinios pagerins ugdymo procesą, mokytojo profesines kompetencijas ir bendravimo kultūrą. |
| 1.2.3. | Dalyvauti rajono dailės olimpiadoje. | 2019 m. vasaris | Direktorius,  pavaduotojas ugdymui,  mokytojai | Paruošti 3 mokinius rajoniniam etapui. |
| 1.2.4. | Mokytojų darbo patirties sklaida per mokytojų tarybos posėdžius ir metodinės grupės susirinkimus. | 2019 m. | Direktorius,  pavaduotojas ugdymui,  mokytojai | Mokytojai mokosi iš kolegų gerosios patirties, gerėja ugdymo kokybė, skatinamas bendradarbiavimas. |

**2 tikslas**. **Puoselėti kūrybiškumą ir** **bendražmogiškas vertybes.**

|  |  |  |  |  |  |
| --- | --- | --- | --- | --- | --- |
| **2.1 uždavinys. Lavinti mokinių kūrybiškumą ir kompetencijas, ugdyti mokinių bendravimo kultūrą.** | | | | | |
| 2.1.1. | Inicijuoti ir vykdyti projektus. | | 2019 m. | Direktorius | Projektų pagalba sustiprės mokinių motyvacija mokytis Dailės mokykloje, susipažins su nauja projektine veikla. |
| 2.1.2. | Organizuoti vaikų vasaros poilsio užimtumą. | | 2019 m. birželis | Direktoriaus pavaduotojas ugdymui,  mokytojai | Dalyvaus 10 proc. pradinio ugdymo mokinių. |
| 2.1.3. | Skatinti mokinius dalyvauti respublikiniuose ir tarptautiniuose konkursuose. | | 2019 m. | Direktoriaus pavaduotojas ugdymui,  mokytojai | 20 % mokinių dalyvaus konkursuose. |
| 2.1.4. | Apdovanoti mokinius už puikius ugdymo ir veiklos pasiekimus mokyklos padėkos raštais. | | 2019 m. gegužės 31 d. | Direktorius | Didinama mokinių motyvacija, pasididžiavimo pasiekimais ir mokykla jausmas. |
| 2.1.5. | Suburti mokinius kolektyviniam kūrybiniam procesui puošiant mokyklą Kalėdoms. | | 2019 m.  gruodis | Direktoriaus pavaduotojas ugdymui,  mokytojai | Papuošta mokykla Kalėdoms. Ugdomas mokinių kūrybiškumas, bendravimo kultūra, darbo grupėje įgūdžiai. |
| **2.2 uždavinys. Kurti ir puoselėti mokyklos tradicijas.** | | | | | |
| 2.2.1. | Rengti renginius, kurie skatina pilietiškumą, draugiškumą, toleranciją (Priedas Nr.1). | | 2019 m. | Mokyklos vadovai, mokytojai | Nenutrūkstantis tradicijų perimamumas, bendruomenės sutelkimas. |
| 2.2.2. | Rengti parodas ,,Mini“ galerijoje (Priedas Nr.1), mieste, rajone, respublikoje. | | 2019 m. | Mokyklos vadovai, mokytojai | Bus sutelkta bendruomenė bendram tikslui, supažindinama su įvairiomis dailės rūšimis, technikomis.  Puoselėjamos mokyklos tradicijos. |
| 2.2.3. | Organizuoti mokyklos jubiliejų: sudaryti darbo grupę, numatyti veiklų planą, organizuoti renginius mokiniams, jų tėvams, Kėdainių visuomenei. | | 2019 m. rugsėjis, spalis | Mokyklos vadovai, mokytojai | Bus sutelkta bendruomenė bendram tikslui, puoselėjamos mokyklos tradicijos. |
| 2.2.4. | Išleisti knygą apie Kėdainių dailės mokyklą. | | 2019 m. | Direktorius | Informacijos sklaida apie mokyklos veiklą, mokinių kūrybą. |
| 2.2.5. | Pildyti mokyklos metraštį. | | 2019 m. | Direktorius, interneto svetainės dizaineris | Renkama istorija apie mokyklos veiklą. |
| 2.2.6. | | Skleisti informaciją naudojant mokyklos internetinę svetainę ir socialinio tinklo facebook.com profilį. | 2019 m. | Interneto svetainės dizaineris | Užtikrinamas operatyvus informacijos perteikimas, viešinama mokyklos veikla ir pasiekimai. |
| **2.3 uždavinys. Plėtoti atviro bendravimo, bendradarbiavimo kultūrą ir kultūrinius mainus.** | | | | | |
| 2.3.1. | | Teikti įvairiapusę informaciją apie mokyklos veiklą ir ugdymo procesą mokinių tėvams. | 2019 m. | Mokyklos vadovai, mokytojai | Artimiau bendraujant su tėvais, bus galima atrasti optimaliausius būdus problemoms spręsti, mokykla kokybiškiau atliks savo misiją. |
| 2.3.2. | | Vykdyti dailės meno sklaidą, teikti meninę labdarą (parodos, konsultacijos, dovanos, paslaugos ir kt). | 2019 m. | Mokyklos vadovai, mokytojai | Mokykla pateisins svarbaus rajono dailės meno sklaidos ir kultūros židinio vardą. |
| 2.3.3. | | Bendradarbiauti su žiniasklaida viešinant mokyklos renginius ir pasiekimus. | 2019 m. | Mokyklos  vadovai | Mokyklos veikla bus viešinama, reklamuojamas švietimo įstaigos vardas. Pavyks pritraukti daugiau vaikų, jaunimo, suaugusiųjų. |
| 2.3.4. | | Plėtoti ryšius su respublikos dailės mokyklomis. | 2019 m. | Direktorius | Mokyklos veikloje bus pritaikyta kitų meno ir dailės ugdymo įstaigų geroji darbo patirtis, bus atnaujintos kultūrinio gyvenimo formos. |
| 2.3.5. | | Skatinti tėvų dalyvavimą mokyklos veiklose: susirinkimai, parodų atidarymai, internetinės grupės, edukaciniai užsiėmimai, individualūs susitikimai. | 2019 m. | Mokyklos vadovai,  mokytojai | Tėvai susipažintų su mokyklos veikla, teiktų pasiūlymus, pagalbą, stiprėtų mokyklos bendruomeniškumas. |
| 2.3.6. | | Efektyvinti bendradarbiavimą su įvairiomis ugdymo institucijomis rajone ir respublikoje bei socialiniais partneriais. | 2019 m. | Mokyklos vadovai, mokytojai | Kartu su Kėdainių neformaliojo ugdymo mokyklomis organizuoti renginį Kėdainių visuomenei.  Vykdyti projektus su socialiniais partneriais. |

**3 tikslas. Kurti patrauklią mokyklos aplinką**

|  |  |  |  |  |  |
| --- | --- | --- | --- | --- | --- |
| **3.1 uždavinys. Užtikrinti saugią ir sveiką mokinių ugdymo(si) aplinką**. | | | | | |
| 3.1.1. | Užtikrinti higienos normas atitinkančias sąlygas. | 2019 m. | Direktoriaus pavaduotojas ūkio reikalams. | | Mokykla aprūpinta visomis būtinomis, sertifikuotomis, saugos ir patalpų priežiūros priemonėmis.  Šildymo sezono metu patalpose bus ne žemesnė kaip +18º temperatūra, apšvietimas atitiks higienos normų reikalavimus. |
| 3.1.2. | Išlaikyti administraciją ir aptarnaujantį personalą. | 2019 m. | Direktorius,  vyr. buhalteris | Aptarnaujančio personalo ir administracijos etatų skaičius – 7,25. | |
| 3.1.3. | Atlikti mokyklos turto inventorizaciją, vykdyti viešuosius pirkimus. | 2019 m. | Direktorius,  pavaduotojas ūkio reikalams | Inventorizuotas mokyklos turtas, sutvarkyta turto apskaita, pirkimai per CVPP. | |
| **3.2 uždavinys. Modernizuoti ugdymo aplinką.** | | | | | |
| 3.2.1. | Atnaujinti klasių, kabinetų ir edukacines aplinkas, ugdymo priemones. | 2019 m. | Direktorius,  pavaduotojas ūkio reikalams |  | |
| 3.2.2. | Papildyti biblioteką metodine literatūra, dailininkų albumais. | 2019 m. | Direktorius,  pavaduotojas ūkio reikalams | Atnaujintas bibliotekos fondas. | |

**V SKYRIUS**

**ĮGYVENDINTOS PROGRAMOS ĮVERTINIMAS**

* Tikslų įgyvendinimo įsivertinimas vyks mokytojų tarybos, administraciniuose, metodinės grupės posėdžiuose.
* Dailės mokyklos veikla į(si)vertinama pagal praėjusių metų uždavinius.
* Veiklos ataskaitos pateikiamos mokyklos bendruomenei.
* Už mokyklos veiklos programos įgyvendinimą atsakingas mokyklos direktorius.

Kėdainių dailės mokyklos

2019 metų veiklos plano

1 priedas

**KĖDAINIŲ DAILĖS MOKYKLOS RENGINIAI IR PARODOS 2019 M.**

**Renginiai**

1. Pilietinė iniciatyva ,,Atmintis gyva, nes liudija“, skirta Laisvės gynėjų dienai, atsakinga V. Burbulienė, V. Vilkevičius (sausio 12 d.).
2. Dalyvavimas dailės olimpiadoje, atsakinga J. Buinevičienė (vasaris.).
3. Lietuvos Valstybės atkūrimo ir Lietuvos Nepriklausomybės atkūrimo dienos paminėjimas, atsakinga V. Burbulienė (vasaris, kovas).
4. Užgavėnių šventė pradinio ugdymo mokiniams, atsakingos I. Čičinskė, E. Venclovienė, G. Nagreckienė, E. Eimontaitė-Jermolajevienė (kovo 5 d.).
5. Renginys pradinio ir pagrindinio ugdymo mokiniams ,,Diena kitaip“, atsakingi mokytojai (kovas, balandis).
6. Edukaciniai užsiėmimai mokinių tėvams kartu su mokiniais, atsakingi mokytojai (kovas, balandis, lapkritis).
7. Edukacinės išvykos mokiniams, atsakinga J. Buinevičienė, mokytojai (kovas, birželis, spalis).
8. Draugų dienos, atsakinga J. Buinevičienė, mokytojai (gegužė).
9. Baigiamųjų darbų gynimas, atsakinga V. Burbulienė (2019-05-21).
10. Neformaliojo vaikų švietimo pažymėjimų įteikimo šventė, atsakinga V. Burbulienė, J. Buinevičienė (2019-05-24).
11. Dailės mokyklos mokslo metų baigimo šventė ir Tarptautinė vaikų gynimo diena, atsakingos V. Burbulienė, J. Buinevičienė, mokytojai (2019 05 31).
12. Vasaros kūrybinės dirbtuvės, atsakinga J. Buinevičienė (birželis).
13. Suaugusiųjų pleneras, atsakinga I. Dima (birželis, rugsėjis).
14. Mokslo ir žinių diena, atsakinga V. Burbulienė (2019 09 01).
15. Dailės mokyklos mokinių ir mokytojų dalyvavimas Kėdainių miesto šventėje, atsakinga V. Burbulienė (rugsėjis).
16. Jubiliejiniai mokyklos renginiai, atsakinga V. Burbulienė (rugsėjis, spalis).
17. Paskaita mokyklos bendruomenei apie laidojimo tradicijas pasaulyje, atsakinga V. Burbulienė (spalis).
18. Renginys su mokinių seneliais ,,Senelių savaitė“, atsakingi mokytojai (lapkritis).
19. Kalėdinis mokyklos puošimas, atsakinga V. Burbulienė, mokytojai (gruodis).

**Parodos ,,Mini“ galerijoje**

1. Grafikos darbų paroda (iki sausio 18 d.).
2. Pagrindinio ugdymo mokinių I pusmečio darbų paroda (2019 01 24).
3. Pradinio ugdymo mokinių I pusmečio kūrybinių darbų paroda (2019 02 26).
4. Pavykusios temos paroda ,,Perliukai“ (2019 03 25).
5. Ankstyvojo ugdymo mokinių darbų paroda ,,Velykėlės“ (balandis).
6. Suaugusiųjų darbų paroda (gegužė).
7. Absolventų diplominių darbų paroda (2019 05 21).
8. Mokyklos mokytojų kūrybinių darbų paroda, skirta Mokytojų dienai (2019 10 04).
9. Jubiliejinės parodos (spalis-lapkritis).
10. Kviestinė paroda (lapkritis).
11. Kalėdinė paroda (gruodis).